Milan Kundera

Milan Kundera (1929–2023) var en tsjekkisk og fransk<ref name="express">Clavel André: «Kundera – L'intransigeant amoureux de la France», L'Express 03. mars 2003, lest 28. september 2016</ref> forfatter. Hans mest suksessrike roman er Tilværelsens uutholdelige letthet (1984). Fra 1993 skrev han på fransk, og oppfattet sitt forfatterskap som en del av den franske litteraturen.

Han var fransk statsborger fra 1981 og fikk tsjekkisk statsborgerskap i 2019 etter over 40 år i eksil.

 Liv og virke 
 Bakgrunn 
Milan Kundera ble født den 1. april 1929 i Brno i Tsjekkoslovakia. Kunderas foreldre, Ludvík Kundera og Milada Janošíková, tilhørte et borgerlig miljø i den mähriske byen Brno. Faren hadde studert hos Leoš Janáček og var en betydelig pianist og musikkviter som mellom 1948 og 1961 var rektor ved Janáček musikkakademi i Brno. Takket være faren lærte Kundera å spille piano i ung alder, og musikk er et gjennomgående motiv og strukturelt element i verkene hans.

 Karriere 
Etter andre verdenskrigs slutt arbeidet Kundera blant annet som jazzmusiker. Han gikk ut av gymnaset i 1948, meldte seg inn i kommunistpartiet, og studerte ved Karlsuniversitetet i Praha; først musikk og litteratur, senere regi og manus.

Rundt 1950 ble han ekskludert fra kommunist­partiet og måtte avbryte studiene i to år. Han arbeidet deretter som lærer, ble dosent og senere professor og underviste i verdenslitteratur. Dertil var han redaktør for litterære tidsskrifter. I 1967 ble han tatt inn i partivarmen igjen.

Han debuterte som skjønnlitterær forfatter med en diktsamling, Clovek zahrada širá (1953), utkom med ytterligere poesisamlinger, et fremgangsrikt teaterstykke i én akt, Majitelé Klícu (1962), som behandlet problemet med det enkelte menneskets beveggrunner for politisk handling, og blant annet også novellesamlingen Smesné lásky (1963) før han bestemte seg for å begynne å skrive romaner. Hans debutroman, Zert, om stalinismens innvirkning på følelsesliv, utkom i 1967. Han skrev siden fremfor alt romaner.

Da prahavårens presse- og kulturfrihet endte med sovjet­troppenes innmarsj i Tsjekkoslovakia, mistet Kundera undervisnings­stillingen ved filmhøyskolen, og bøkene hans ble fjernet fra bibliotekene og ikke gitt ut mer. I 1970 ble han ekskludert fra kommunistpartiet for alltid. I 1975 flyktet han til Frankrike, hvor han i 1979 skrev Latterens og glemselens bok som beskriver landsmennenes motstand mot sovjet­regimet.

Fra 1975 bodde Kundera i Frankrike, ble fratatt statsborgerskap i Tsjekkoslovakia i 1979 og han ble fransk statsborger 1. jul 1981. Han skrev de første bøkene på tsjekkisk, men utga dem ofte først på fransk. Fra 1993 skrev Kundera på fransk.

Kunderas mest suksessrike bok, Tilværelsens uutholdelige letthet (1984), ble i 1988 filmatisert av Philip Kaufman.

 Utvalgte verker 
 Romaner 
 1967 – En spøk. Oversatt fra tsjekkisk av Ådne Goplen. Originaltittel: Žert. (Dreyer, 1981)
 1969 – Livet er et annet sted. Oversatt fra tsjekkisk av Milada Blekastad. Originalens tittel: Život je jinde. (Første trykte utgave utkom på fransk som La vie est ailleurs. Den norske utgaven er oversatt etter forfatterens manus.) (Gyldendal, 1975)
 1976 – Avskjedsvalsen. Oversatt fra tsjekkisk av Milada Blekastad. Originaltittel: Valčik na rozloučenou. (Gyldendal, 1978)
 1979 – Tamina. Oversatt fra tsjekkisk av Milada Blekastad. Originaltittel: Kniha smíchu a zapomnêní. (Gyldendal, 1980). Senere utgaver, fra 1987, har tittelen Latterens og glemselens bok)
 1984 – Tilværelsens uutholdelige letthet. Oversatt av Kjell Olaf Jensen og Michael Konupek. Originaltittel: Nesnesitelná lehkost bytí. (Aventura, 1984)
 1990 – Udødeligheten. Oversatt fra tsjekkisk av Michael Konupek og Kjell Olaf Jensen. Originaltittel: Nesmrtelnost. (Aventura, 1990)
 1994 – Langsomheten. Oversatt fra fransk av Kjell Olaf Jensen. Originaltittel: La lenteur. (Aventura, 1996)
 1998 – Identiteten. Oversatt fra fransk av Kjell Olaf Jensen. Originaltittel: L'identité. (Cappelen, 1998)
 2003 – Uvitenheten. Oversatt fra fransk av Kjell Olaf Jensen. Originaltittel: L'ignorance. (Cappelen, 2003)
 2013 - En fest for ubetydeligheten. Oversatt fra fransk av Thomas Lundbo. Originaltittel: La fête de l'insignifiance. (Capplen Damm, 2017)

 Novellesamlinger 
 1963 – Latterlige kjærlighetshistorier. Oversatt fra tsjekkisk av Ådne Goplen. Originaltittel: Směšné làsky. (Dreyer, 1982)

 Essays 
 1993. – Forrådte testamenter. Oversatt fra fransk av Kjell Olaf Jensen. Originaltittel: Les testaments trahis. (Aventura, 1994)
 1986. – Romankunsten. Oversatt fra fransk av Kjell Olaf Jensen. Originaltittel: L'art du roman. (Aventura, 1987)
 2005. – Forhenget: essay i syv deler. Oversatt fra fransk av Kjell Olaf Jensen. Originaltittel: Le rideau. (Cappelen, 2007)
 2009. – Et møte. Oversatt fra fransk av Kjell Olaf Jensen. Originaltittel: Une rencontre. (Cappelen Damm, 2013)

 Priser og utmerkelser (utvalg) 
  – Nelly Sachs Pris

 Litteratur 
 Květoslav Chvatík: Die Fallen der Welt. Der Romancier Milan Kundera. Tysk oversettelse ved Susanna Roth av Svět románů Milana Kundery, Atlantis, Brno 1994, ISBN 978-80-7108-297-2.) Fischer-TB 12976, Frankfurt am Main, ISBN 3-596-12976-1
 Leonidas Donskis:  Yet Another Europe after 1984: Rethinking Milan Kundera and the Idea of Central Europe (Amsterdam  Rodopi, 2012) s. 223 f.  ISBN 978-90-420-3543-0. online omtale
 Charles Sabatos: «Shifting Contexts: The Boundaries of Milan Kundera's Central Europe» i Contexts, Subtexts, and Pretexts: Literary Translation in Eastern Europe and Russia'', Brian James Baer (red.). Amsterdam: John Benjamins, 2011, s. 19–31.
 Nicoletta Pireddu: «European Ulyssiads: Claudio Magris, Milan Kundera, Eric-Emmanuel Schmitt»" i "Comparative Literature", Special Issue "Odyssey, Exile, Return" Michelle Zerba og Adelaide Russo (red.), 67 (3), 2015: s. 67–86.

 Referanser 

 Eksterne lenker 



 Die grosse Web-Site über Milan Kundera, kundera.de, privat website om Milan Kundera
 Profil på czech.cz 
 Die Kundera-Affäre – ein Dossier, Perlentaucher. Omtale av beskyldningene mot Kundera om at han i 1950 avslørte Miroslav Dvoracek, en kurer for den amerikanske etteretningstjenesten, for det tsjekkiske politiet.

Kategori:Tsjekkiske forfattere
Kategori:Tsjekkiskspråklige forfattere
Kategori:Personer fra Brno
Kategori:Tsjekkoslovakiske dissidenter
Kategori:Tsjekkoslovakiske forfattere
Kategori:Franske forfattere
Kategori:Personer fra Paris